Teori phlogiston

Teori phlogiston (daripada perkataan Yunani Purba φλογιστόν phlogistón "membakar", daripada φλόξ phlóx "api") adalah satu teori saintifik lapuk yang mempostulatkan kewujudan suatu unsur seperti api yang dipanggil "phlogiston" yang terkandung di dalam sebarang bahan mudah terbakar dan dilepaskan sewaktu pembakaran. Teori ini pertama kali disebut oleh Johann Joachim Becher pada tahun 1667, dan adalah satu percubaan untuk menjelaskan fenomena-fenomena seperti pembakaran dan pengaratan logam-logam, yang pada masa kini dikenali sebagai pengoksidaan.

Teori
Bahan yang "terphlogiston" adalah bahan yang mengandungi phlogiston dan "dinyahphlogiston" apabila dibakar; "secara umumnya, bahan yang terbakar di dalam udara dikatakan kaya dengan phlogiston; pembakaran yang terhenti di dalam ruang tertutup diambil sebagai bukti yang kukuh yang udara boleh menyerap jumlah phlogiston yang terhad. Apabila udara telah diphlogistonkan sepenuhnya, ia tidak mampu lagi menyokong pembakaran sebarang unsur, dan tidak juga sebarang logam yang dipanaskan di dalamnya menghasilkan sebarang "kapur" (calx); dan tidak juga udara terphlogiston ini mampu menyokong kehidupan, kerana peranan udara dalam pernafasan adalah untuk menyingkirkan phlogiston di dalam badan."

Oleh itu, phlogiston telah digambarkan dengan cara yang secara dasarnya terbalik dengan peranan oksigen dalam pembakaran.

Nota

Rujukan

Teori saintifik lapuk
Sejarah kimia